CELEX: 32017R1927
Language: hu
Date: 2017-10-16 00:00:00
Title: A Bizottság (EU) 2017/1927 végrehajtási rendelete (2017. október 16.) egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról (Méntrida [OEM])

21.10.2017   
            
            
               HU
            
            
               Az Európai Unió Hivatalos Lapja
            
            
               L 272/14
            
         A BIZOTTSÁG (EU) 2017/1927 VÉGREHAJTÁSI RENDELETE
   (2017. október 16.)
   egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról (Méntrida [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
   mivel:
   
               (1)
            
            
               A Bizottság megvizsgálta a 2247/73/EGK bizottsági rendelet (2) alapján oltalom alatt álló „Méntrida” eredetmegjelöléshez kapcsolódó termékleírás módosításának jóváhagyására irányuló kérelmet, amelyet Spanyolország az 1308/2013/EU rendelet 105. cikkének megfelelően nyújtott be.
            
         
               (2)
            
            
               A Bizottság a termékleírás módosításának jóváhagyására irányuló kérelmet (3) az 1308/2013/EU rendelet 97. cikke (3) bekezdésének megfelelően közzétette az Európai Unió Hivatalos Lapjában.
            
         
               (3)
            
            
               A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.
            
         
               (4)
            
            
               Ezért a termékleírás módosítását az 1308/2013/EU rendelet 99. cikkének megfelelően jóvá kell hagyni.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A „Méntrida” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2247/73/EGK rendelete (1973. augusztus 16.) a meghatározott termőhelyen termelt minőségi borok ellenőrzéséről (HL L 230., 1973.8.18., 12. o.); valamint a meghatározott termőhelyen termelt minőségi boroknak a Bizottság által az említett rendelet 3. cikke (2) bekezdése alapján az Európai Közösségek Hivatalos Lapjában közzétett, módosított jegyzéke (HL C 146., 1986.6.13., 11. o.).
   
      (3)  HL C 194., 2017.6.17., 41. o.